88 
Darzuo kam ein schryben von Ruodolfen von Schouwenstein 
vnd allen amptsleüthen in gemein, wie sy Pundtsgenössischer 
hülff notwendig werend. Dises schryben kam am 1%. Hor- 
nung gen Chur, an welchem tag schon etliche fendle gen 
Cleven ankomen warend. Ouch zogend Glevner in das 
fäld mit 2000 mannen, Blurser mit 1000. Ouch hat der 
Landtshoptman im ganzen Veltlyn lassen mustren vnd in die 
17,000 kriegsleüth gefunden, das also die Pündtner 30,000 
starck zuo fäld warend wider die Spanischen. 
Die Spannier, als sy der Pündtneren ernst vnd gschwinde 
starcki rüstung vermerckt, verlüffent si sich täglich. In 
dem schickt man 3 gesanthe gen Meiland: Amman Luci 
von llanz; Dietegen von Salis, ritter; Hartman de Hartman, 
ritter. Denen hat der Gubernator zuo Meiland geantwortet, 
dass sin könig kein krieg nach lut dem vertrag, Anno 1531 
mit den 3 Pündten vfgericht, anfachen welli, und so etwas 
erstört worden, si dasselb von etlichen pandytten wider des 
königs wüssen vnd willen beschechen. Etlich meintend, der 
Bapst hette etwas vnruw angestifft, glegenheit zuo erkun- 
digen, die Lutrischen im Veltlyn vszuorüten. Doch in alem 
habent die gemein 3 Pündt nüt versummpt, denn wo sy 
sich nit also ylents zur gegenweer verfasst gemacht, würd 
der könig in Hispannien vnd der Bapst wie Pilatus u. He- 
rodes einandren wol verstanden haben. Als die obgemälten 
gsanthen des Gubernators Antwort den fendlinen zuo Cleven 
fürbracht, habent sy sich beratschlaget, ettliche nüwe ord- 
nungen vnd articul gstelt vnd vffgericht. Daruf mit den fend- 
linen widrum abzogen. Die Eidenossen schickten ouch 
2 gsanthe von der Pündtner vnd diser handlung wägen: 
Seclmeistern Tommen von Zürich vnd Landtamman Wasern 
